Diari Oficial de la Generalitat Valenciana


Sumari del DOGV 4512, del 02-06-2003 (2003/6106)

ACORD de 16 d'abril de 2003, de la Comissió Territorial d'Urbanisme de València, relatiu a la Modificació núm. 11 del Pla General d'Ordenació Urbana (article 93 de les normes urbanístiques) d'Alaquàs.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6106


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alaquàs
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la Modificació núm. 11 del Pla General d'Ordenació Urbana (article 93 de les normes urbanístiques) d'Alaquàs. [2003/6106]
  
Vist l'expedient remés per l'Ajuntament d'Alaquàs referit a la Modificació núm. 11 del Pla General d'Ordenació Urbana (article 93 de les normes urbanístiques), als efectes de l'aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple municipal, de 21 de novembre de 2002. Després del pertinent període d'informació pública (publicació en el DOGV, núm. 4.399, de 16 de desembre de 2002, i en el diari Levante, de 28 de novembre del mateix any) sense que es presentaren al·legacions, es va aprovar provisionalment pel mateix òrgan amb data 30 de gener de 2002. L'expedient va tindre entrada en este Servici Territorial d'Urbanisme el 20 de febrer de 2002.
  
Segon
  
El projecte de modificació consta d'una breu memòria i el text parcialment modificat de l'article 93.1 de les normes urbanístiques (Ordenances Particulars de la Zona Conjunts Urbanístics).
  
Tercer
  
La proposta té per objecte una modificació parcial de l'article 93 de les ordenances, referit al sòl urbà, a l'efecte de permetre soterranis en el conjunt arquitectònic denominat barri de Sant Vicent; en concret, en les superfícies no ocupades per les edificacions originàries protegides existents.
  
El text del citat article es modifica en els termes següents:
  
?Article 93. Ordenances Particulars de la Zona Conjunts Urbanístics.
  
...
  
S'han considerat els conjunts següents:
  
A.4.1. Barri de Sant Vicent:
  
a), b), c).
  
d). A part d'allò que s'ha assenyalat, les ordenances d'aplicació en este barri seran les mateixes que les especificades en l'article 90 d'estes normes amb les excepcions següents:
  
1. No es permeten soterranis en els edificis del barri original, i es permeten en la resta de les parcel·les.-
  
La corporació local justifica la modificació en la incoherència de prohibir en la zona, amb caràcter general, la construcció de soterranis. Si bé es considera que la prohibició de soterranis en l'àmbit del conjunt urbanístic ha de ser mantinguda amb la finalitat de respectar les actuals edificacions pertanyents al mencionat conjunt urbanístic original, resulta innecessària per mancar d'objecte respecte de les superfícies lliures d'edificació d'eixa zona. Tenint en compte, a més, que l'aplicació estricta d'eixa norma suposa una reducció de les superfícies d'aparcament, molt necessàries en l'àrea.
  
Finalment, respecte al procés de revisió i adaptació en què està immers el Pla General, la modificació no incidix en les previsions de la zona.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Alaquàs disposa de Pla General d'Ordenació Urbana, (revisat), aprovat definitivament per la Comissió Territorial d'Urbanisme el 27 de juliol de 1990.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 10 d'abril de 2003, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa a l'efecte del compliment del que disposa l'article 27 de la LRAU.
  
Tercer
  
No es troben objeccions urbanístiques respecte a la modificació plantejada, i es considera que la nova redacció de l'article 81.A.4.4 (apartat d.1) permet els soterranis només en les superfícies sense edificar del conjunt urbanístic barri de Sant Vicent, fet que complix amb la finalitat del vigent planejament en eixa àrea (respectar les edificacions del conjunt urbanístic original). La modificació tampoc altera les ordenances especificades en l'article 90, d'aplicació en eixe barri per remissió de l'article 93.
  
En conseqüència, les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre el dictamen informatiu respecte dels plans generals i les seues modificacions en municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en sessió realitzada el 16 d'abril de 2003, acorda aprovar definitivament la Modificació núm. 11 (sòl urbà) del Pla General d'Ordenació Urbana d'Alaquàs (article 93 d'Ordenances Particulars de la Zona Conjunts Urbanístics barri de Sant Vicent).
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.